Kamatayan at libing ni Papa Francisco

Pumanaw si Papa Francisco sa edad na 88 noong 07:35 ng umaga (oras sa Gitnang Europa, UTC+02:00) noong ika-21 ng Abril 2025 sa kaniyang tirahan sa Lungsod ng Vaticano. Inihayag ni Kardinal Kevin Farrell ang kaniyang kamatayan sa isang bidyo na isinahimpapawid nang 9:47 ng umaga, lagpas dalawang oras matapos ang kaniyang kamatayan. Nagsilbi si Francisco bilang ang ika-266 na Santo Papa ng Simbahang Katolika sa loob ng 12 taon, mula nang mahalal siya noong 13 Marso 2013.

Hindi pa inilalabas ng mga kinauukulan ang sanhi ng kamatayan ni Francisco, ngunit matatandaang naospital siya nang limang linggo dahil sa mga karamdaman sa kanyang baga kabilang na ang dalawang kaso ng pulmonya.

 Pangkalahatang impormasyon 
Nahalal noong Marso 2013 sa edad na 76, naiulat noon na malusog si Francisco sa kabila ng pagkakaroon ng kondisyon sa baga, dahil sa isang bahagi ng kanyang baga na tinanggal sa pamamagitan ng opeasyon noong siya ay binata pa. Inihayag ng kaniyang mga doktor na ang tinanggal na lung tissue noon ay hindi makakaapekto sa kaniyang kalusugan. Ang tanging alalahanin ay ang pagbaba ng reserba sa paghinga kung mayroon siyang respiratoryong impeksyon. Noong dekada 2020s, madali siyang kapitan ng sakit tuland ng trangkaso at brongkitis tuwing taglamig. Ang mga kondisyon sa kaniyang tuhod at sayatika ang nag-udyok sa kaniya na gumamit ng upuang de gulong, panlakad, o tungkod.

 Mga sanggunian 

Kategorya:Kasaysayan ng Lungsod ng Batikano
Kategorya:Papa Francisco